આવી કન્સલ્ટન્સી ફર્મ ફક્ત લોન બાબતે જ સલાહ નથી આપતી, અનેક બૅન્ક અને એની પૉલિસીઓને એક જ છાપરા હેઠળ લાવી રાખે છે જેથી લોકોને એમાંથી પસંદગી કરવાની સારી પડે. આવી જ એક ફર્મના પ્રોપ્રાઇટર કહે છે, ‘રિયલ એસ્ટેટના એક્સપર્ટ અને ફાઇનૅન્સ ઇન્ડસ્ટ્રીમાં જ્ઞાન ધરાવવાને લીધે અમે લોન લેવા ઇચ્છતા લોકોને પ્રૉપર્ટી ખરીદવા બાબતે એની સારી અને નરસી બાબતે પણ સૂચનો આપીએ છીએ. હમણાં મહિના પહેલાં જ એક એનઆરઆઇ (નૉન-રેસિડન્ટ ઇન્ડિયન)ને અમે મુંંબઇની બહાર કમર્શિયલ પ્રૉપર્ટી લેવા માટે ૧.૫૦ કરોડ રૂપિયાની લોન લેવા માટે મદદ કરી હતી. આ સમય ઘરમાં રોકાણ કરવા માટે યોગ્ય છે, કારણ કે અત્યારે બૅન્ક દ્વારા લોન પર લગાડવામાં આવતો વ્યાજનો દર પ્રમાણસર છે.’